EkBass/fiwiki-20250220-pages-articles huggingface dataset:
Žurnal Sodružestva

Žurnal Sodružestva (, ”Ystävyyspiirin lehti”) oli Viipurissa vuosina 1933–1938 ilmestynyt venäjänkielinen kirjallis-yhteiskunnallinen aikakauslehti. Kerran kuukaudessa ilmestynyt Žurnal Sodružestva perustettiin Viipurin venäläisen reaalilyseon entisten opiskelijoiden ystävyyspiirin lehdeksi. Sen julkaisijana toimi myös Viipurin venäläinen kulttuuri- ja valistusseura. Vastaavina toimittajina olivat Feodor Uperoff (Theodor Urne, 1933–1936) ja Igor Uperoff (1936–1938). Toimituskuntaan kuuluivat Severin Dobrovolski ja Sergei Rittenberg. Lehden tehtävänä oli tukea Viipurin venäläistä koulua, ylläpitää venäjän kieltä ja venäläistä kulttuuria sekä yhdistää Suomessa asuvia venäläisiä. Sen sivuilla kerrottiin Suomen venäläisten kulttuurielämästä, uskonnollisesta ja yhteiskunnallisesta toiminnasta sekä Venäjän tilanteesta. Lehdessä julkaistiin mielipidekirjoituksia, runoja, kertomuksia, esseitä ja kulttuuriartikkeleita. Žurnal Sodružestva sai tunnustusta myös ulkomailla ja vuodesta 1935 lähtien se julkaisi yhä enemmän koko venäläistä emigranttiyhteisöä koskevia kirjoituksia. Suomen venäläisten kuten Vera Bulitšin, Georg Grigorkoffin ja Sergei Rittenbergin lisäksi avustajina toimi monia Euroopan maissa asuneita emigrantteja ==Lähteet== ==Kirjallisuutta== *Kirsti Ekonen: "Ystävyyspiirin lehti – Zhurnal sodruzhestva: 1930-luvun hiljainen kulttuurivaikuttaja". Kanava 7/2000, s. 448-452 Luokka:Ilmestymästä lakanneet suomalaiset aikakauslehdet Luokka:Suomalaiset venäjänkieliset lehdet Luokka:Viipurin media
Lagom

Lagom on Skandinaviassa (erityisesti Ruotsi ja Norja) laajalti käytetty termi, joka kiteyttää vanhan pohjoismaisen kansanviisauden ja elämänohjeen yhdellä sanalla. "Lagom" tarkoittaa suomeksi adverbimuodossaan "kohtuudella", "sopivasti", "riittävästi", "tasapainoisesti". K.o. sanoja voi käyttää myös substantiivimerkityksessään. Vapaasti käännettynä listaan voi lisätä myös ilmaisut "juuri oikea määrä", "sopusuhtainen" ja "järkevä". Luokka:Ruotsinkieliset sanat ja sanonnat
Pekka Mustonen

Pekka Einari Mustonen (17. joulukuuta 1930 Kajaani – 3. joulukuuta 1991 Vehkalahti) oli suomalainen upseeri, joka toimi Pohjan prikaatin komentajana ja Reserviupseerikoulun johtajana. Mustosen vanhemmat olivat Kalle Mustonen ja Maria Ingrid Määttä. Hänen ensimmäinen puolisonsa vuodesta 1952 oli Maija- Liisa Peltonen ja toinen vuodesta 1972 Disa Reinilä-Candolin. Mustonen opiskeli 7/8 vuotta Joensuun lyseossa. Opetussupseerina Jääkäripataljoona 5:ssä hän toimi 1951–1953 ja suoritti sitten Kadettikoulun 1953–1955. Toimittuaan taas opetusupseerina Jääkäripataljoona 5:ssä 1955–1957 hän siirtyi vastaavaan tehtävään Kadettikouluun 1957–1960. Komppanian päällikkönä Uudenmaan rakuunapataljoonassa Mustonen toimi 1960–1963, toimistoupseerina Pääesikunnan koulutustoimistossa 1965–1966 ja nuorempana toimistoesiupseerina puolustusministeriössä 1966–1968. Mustonen oli Kadettikomppanian päällikkö 1968–1970, pataljoonan komentaja Karjalan prikaatissa 1970–1971 ja opetusupseeri sekä kurssin johtajana Taistelukoulussa 1971–1975. Hämeen jääkäripataljoonan komentajana hän toimi 1975–1978, Etelä-Suomen sotilasläänin esikunnan komentotoimiston päällikkönä 1978–1979 ja Kuopion sotilaspiirin päällikkönä 1979–1981. Mustonen oli Pohjan prikaatin komentaja 1981–1986 Jorma Pullisen jälkeen ja Reserviupseerikoulun johtaja 1986–1990 samoin Jorma Pullisen jälkeen. Hän erosi vakinaisesta palveluksesta 1.1.1991 ja kuoli saman vuoden joulukuussa metsästysonnettomuudessa. Mustonen ylennettiin vänrikiksi 1951, luutnantiksi 1955, yliluutnantiksi 1958, kapteeniksi 1961, majuriksi 1966, everstiluutnantiksi 1972 ja everstiksi 1979. ==Lähteet== Luokka:Suomalaiset everstit Luokka:Vuonna 1930 syntyneet Luokka: Vuonna 1991 kuolleet
Venezuela kesäolympialaisissa 1948

Venezuela osallistui Lontoon kesäolympialaisiin 1948 joukkueella, johon kuului vain yksi urheilija, eli pyöräilijä Julio César León, joka toimi myös maan lipunkantajana avajaisissa. Hän ei saavuttanut mitaleita tai suurta menestystä. == Joukkue == === Pyöräily === *Julio César León - Miesten pyöräilyn sprintti ja 1 000 metrin aika-ajo == Lähteet == Kesäolympialaisissa 1948 Luokka:Valtiot kesäolympialaisissa 1948
Yosra Zekri

Yosra Zekri on tunisialainen sopraano. Zekri on voittanut muun muassa kotimaassaan Star Academy Maghrebin vuonna 2007 ja Ranskassa puolestaan Vivonnen lyyrisen laulun festivaalin "nuori toivo" -palkinnon vuonna 2013.Tunisie: La soprano tunisienne Yosra Zekri envoûte les internautes en reprenant la chanson italienne "Nella Fantasia" (VIDÉO) huffpostmaghreb.com Viitattu 24.1.2017 Hän valmistui Tunisian musiikkikorkeakoulusta vuonna 2011 ja on levyttänyt ranskalais-tunisialais-tanskalaisin voimin yhden CD-albumin. Mediterranean Concert: Concert Programa unaoc.org Viitattu 24.1.2017 Kesällä 2016 Zekri osallistui Yhdistyneiden kansakuntien alaisen Fundación Onuart -säätiön järjestämään Mediterranean Concert -konserttiin Yhdistyneiden kansakuntien ihmisoikeusneuvoston päämajassa, Palace of Nationsissa, Genevessä. Konsertin muita osanottajia olivat muun muassa espanjalainen Maria del Mar Bonet, kreikkalainen Maria Farantouri sekä makedonialaiskitaristi Jovan Milosevski.First Mediterranean Concert fundaciononuart.es Viitattu 24.1.2017 == Lähteet == Luokka:Tunisialaiset laulajat Luokka:Syntymävuosi puuttuu Luokka:Elävät henkilöt
Herajoen kuparisulatto

Herajoen kuparisulatto sijaitsi Enossa Herajärvestä Pieliseen laskevan Herajoen itärannalla joessa olevan pienen kosken kohdalla. Sulatto oli toiminnassa vuosien 1815–1844 välillä.Museoviraston kulttuuriympäristön rekisteriportaali : Joensuu, Herajoen kuparisulatto Herajoen seudulla aloitettiin Jussinsuon, Mäntylammenkallion ja Hopiavuoren kupariesintymien louhinta jo vuonna 1801 mutta kaivostoiminta oli katkonaista ja lyhytaikaista. Venäläiset Nabokov ja Snjettkov rakensivat 1814-1815 Herajoen varrelle kuparisulaton paikalla jo aiemmin olleen vesimyllyn läheisyyteen. Sulatto sai toimintaprivilegionsa vasta 1841 mutta siellä sulatettiin lopulta vain vähän malmia. Sulaton toiminta päättyi 1844. Sulaton sijaintipaikalta on löydetty maastosta sinistä sulattokuonaa. Herajoen kosken yli kulkevan yksityistien harmaakivituet ovat mahdollisesti peräisin sulaton padosta. Paikalla on myös jäljellä ainakin yksi rakennuspohja. == Lähteet == Luokka:Suomen ruukit Luokka:Eno
Dola Banjeree

pienoiskuva|Dola Banjeree Dola Banjeree (s. 2. kesäkuuta 1980 Baranagar, Intiahttp://www.veethi.com/india-people/dola_banjeree-profile-1030-15.htm) on intialainen jousiampuja. Hänen vanhempansa ovat Ashok Banjeree ja Kalpana Banjeree.http://www.iloveindia.com/sports/archery/indian-archers/dola- banjeree.html Banjeree kiinnostui jousiammunnasta jo nuorena, ja hän liittyi Baranagerin jousiammuntaklubiin yhdeksänvuotiaana.http://iloveindia.com/sports/archery/indian-archers/dola- banjeree.html Ensimmäisen kansallisen mestaruuden Banjeree voitti vuonna 1999 Shillongissa järjestetyissä jousiammuntakilpailuissa. Vuonna 2001 Banjeree voitti vastakaarijousiammuntakilpailun kansallisissa kilpailuissa. == Kansainvälinen ura == Banjeree aloitti kansainvälisen jousiammuntansa vuonna 1997 osallistumalla Langkawissa järjestettyihin jousiammunnan maailmanmestaruuskilpailuihin, vuonna Pekingissä järjestettyihin jousiammunnan Aasian mestaruuskilpailuihin,vuonna 1999 Pekingissä järjestettyihin jousiammunnan mestaruuskilpailuihin, vuoden 2001 Aasian jousiammuntamestaruuskilpailut, Vuoden 2003 Aasian jousiammuntamestaruuskilpailut sekä Vuoden 2005 jousiammunnan Aasian mestaruuskilpailuihin. Vuonna 2004 Banjeree edusti Intiaa vuoden 2004 olympialaisissa joukkuekilpailussa, jossa joukkue sijoittui kahdeksanneksi. Yksilökilpailussa Banjeree putosi ensimmäisellä kierroksella.http://iloveindia.com/sports/archery/indian- archers/dola_banjeree.html Vuonna 2007 Banjeree voitti kultaa naisten World Cupissa, joka järjestettiin Englannissa elokuussa 2007. Tämän voiton myötä Banjeree pääsi loppukilpailuihin Dubaihin marraskuussa 2007 jossa voitti kultaa. Banjeree voitti myös kultaa naisten joukkuekilpailussa taljajousella Deepika Kumarin ja Bombayala Laishramin kanssa.http://www veethi.com/india- people/dola_banjeree-profile-1030-15.htm ==Lähteet== Luokka:intialaiset jousiampujat
Grótta-Pilós-kulttuuri

Grótta-Pilós-kulttuuri (usein Grotta-Pelos-kulttuuri) on nimitys ensimmäiselle kykladiselle kulttuurille varhaiskykladisella kaudella I (EC I) noin 3200–2800 eaa.Renfrew, Colin: ”Cyclades”. Teoksessa Kulttuuri on saanut nimensä sen kahden keskeisen Kykladeilla sijaitsevan löytöpaikan nykyisen nimen mukaan. Paikat ovat Náxoksen saarella sijaitseva Grótta (Γρόττα), jossa oli kykladisen kauden asutus, jonka hautausmaa oli Aplómatassa; sekä Míloksen saarella sijaitseva Pilós (Πηλός), josta on löydetty toinen aikakauden hautausmaa. Kulttuuri tuotti ensimmäisiä kykladisia idoleita. Aikakauden idolityyppejä olivat muun muassa löytöpaikkojen mukaan nimetyt Plastíras-tyyppi ja Loúros- tyyppi. Eräs ajalle yleinen tyyppi olivat viulunmuotoiset idolit. Grótta- Pilós-kulttuuria seurasi Kéros-Sýros-kulttuuri kaudella EC II. Violin-shaped female cycladic figurines.jpg|Grótta-Pilós-kulttuurin viulunmuotoisia idoleita, n. 3200–2800 eaa. Kansallinen arkeologinen museo, Ateena. Cycladic figurine female, 3200–2800 BC, AshmoleanM, AN 1946.118, 142408.jpg|Plastíras- tyypin naispuolinen idoli, n. 3200–2800 eaa. Ashmolean Museum. Early Cyclydic pottery, 3rd mil BC, AM Milos, 152344.jpg|Grótta-Pilós-kulttuurin keramiikkaa. Míloksen arkeologinen museo. == Lähteet == Luokka:Kykladinen kulttuuri
Kéros-Sýros-kulttuuri

Kéros-Sýros-kulttuuri on nimitys kykladiselle kulttuurille, joka vaikutti varhaiskykladisella kaudella II (EC II) noin 2800–2300 eaa. Se seurasi varhaisempaa kaudella EC I vaikuttanutta Grótta-Pilós-kulttuuria.Renfrew, Colin: ”Cyclades”. Teoksessa Kulttuuri on saanut nimensä sen kahdesta keskeisestä löytöpaikasta, Kéroksen ja Sýroksen saarista Kykladeilla. Kéroksella kulttuurin merkittävimmät löytöpaikat ovat Kávoksen kulttipaikka sekä sen lähellä sijaitseva Daskalión saari. Sýroksella kulttuurin merkittävin paikka on Chalandrianín asutus. Merkittäviä kulttuurin löytöjä on tehty myös Amorgókselta (mm. Dokathísmata, Kápsala) ja Náxokselta (mm. Spedós). Kulttuurin aika oli kykladisten idoleiden tuotannon huippukautta. Aikakauden idolityyppejä olivat löytöpaikkojen mukaan nimetyt Kápsala-tyyppi, Spedós- tyyppi, Dokathísmata-tyyppi ja Chalandrianí-tyyppi. Aikakaudelle olivat tyypillisiä myös niin kutsutut kykladiset ”paistinpannut”. Frying pan 080744.jpg|Kykladinen ”paistinpannu”, 2800–2300 eaa. Tools, arsenical copper, Naxos, 2700–2200 BC, BM, GR 1969.12-31, 142703.jpg|Arseniikuparisia työkaluja, n. 2700–2200 eaa. Museum of Cycladic Art - Female statue2.jpg|Kanoninen naispuolinen ikoni, Spedós-tyyppi, n. 2800–2300 eaa. Cycladic male figurine hunter or warrior, 2300–2200 BC, BM, GR 2011,5007.1, 142677.jpg|Miespuolinen metsästäjä- tai sotilasidoli, n. 2300–2200 eaa. == Lähteet == == Aiheesta muualla == Luokka:Kéros Luokka:Kykladinen kulttuuri Luokka:Sýros
Kuuston ruukki

Kuuston ruukki sijaitsi Salossa Hamarjärvestä Kiskonjokeen laskevan pienen puron, Kuustonojan, varrella kapeassa ja jyrkkäreunaisessa laaksossa. Ruukki oli toiminnassa vuosien 1732–1830 välillä.Museoviraston kulttuuriympäristön rekisteriportaali : Salo, Kuuston ruukki Ruukin perusti vuonna 1732 Claes Flemming Perniön Isokuuston verotalon maalle. Ruukkiin kuului kankirautapaja, jossa käytettiin raaka-aineena Teijon masuunin takkirautaa sekä Ruotsista Noran alueen kaivoksista tuotua rautaa. 1800-luvun alussa takkirautaa alettiin tuoda pääasiassa Ruotsista Grythyttanin ja Nya Kopparbergetin kaivosalueilta. Ruukin toiminta päättyi vuonna 1830, kun silloinen omistaja Carl Johan Sallmen siirsi ruukin Latokartanon Myllykosken rannalle. Ruukin 22×25 metrin kokoisen kankivasarapajan harmaakiviset seinät ovat säilyneet maastossa enimmillään 2,5 metrin korkuisina. Pajarakennuksen sisällä on näkyvissä tiilinen ahjon pohja ja kankivasaran perustuksia. Pajan yläpuolella on maasta ja kivistä rakennetun padon rauniot. Padolta on johtanut pajaan kahden kivipilarin kannattama vesikouru. Pajan lähistöllä on myös kuonakasoja ja metsikössä sijaitsevat kolmen suurehkon rakennuksen kivijalat, joiden ympärillä on runsaasti syttä. Rakennukset ovat saattaneet toimia hiilivarastoina. Ruukin työväen asunnot ovat sijainneet pajan luoteispuolella paljaan kallion päällä. == Lähteet == Luokka:Suomen ruukit Luokka:Salon rakennukset ja rakennelmat Luokka:Salon historia Luokka:Perniö
Helena Ehrenmalm

Helena Ehrenmalm o.s. Sasse (4. syyskuuta 1730 Tukholma – 3. maaliskuuta 1784 Finström, Ahvenanmaa) oli ruotsalaissyntyinen Bastön kartanon omistaja Ahvenanmaalla. == Elämäkerta == Helena Ehrenmalm syntyi Tukholmassa leipuri Martin Sassen ja Helena Reimersin perheeseen. Hän kouluttautui käsitöiden taitajaksi, josta hänet myöhemmin tunnettiin. Hän jäi leskeksi 28-vuotiaana vuonna 1758 oltuaan naimisissa komentajakapteeni Nils Åhmanin kanssa. Hän avioitui toisen kerran vuonna 1760 everstiluutnantti Josias Ehrenmalmin kanssa ja muutti Ahvenanmaan Finströmin Bastön kartanon emännäksi. Menestyksekkään kartanonhoidon johdosta hänelle ehdotettiin Kungliga Patriotiska Sällskapetin kunniapalkintoa, mutta ilmeisesti sitä ei hänelle kuitenkaan myönnetty. Ehrenmalm jakoi talousoppejaan myös alaisilleen, kun hän opetti heitä kutomaan ja kehräämään. Hänen lankonsa, hovioikeudenneuvos Samuel Magnus Ehrenmalm jakoi hänen kiinnostuksensa maatalouden ja muiden elinkeinojen kehittämisestä. Hänestä tuli 1808 Suomen Talousseuran puheenjohtaja. Hänellä oli neljä poikaa, joista kolme kuoli lapsena. Helena Ehrenmalm kuoli 1784, kirkonkirjojen mukaan vesipöhöön. ==Lähteet== * Luokka:Ruotsalaiset aateliset Luokka:Käsityöläiset Luokka:Vuonna 1730 syntyneet Luokka:Vuonna 1784 kuolleet
Euroopan museo-organisaatioiden verkosto

Euroopan museo-organisaatioiden verkosto (Network of European Museum Organisations, NEMO) on vuonna 1992 perustettu itsenäinen kansallisten museoliittojen verkosto, joka edustaa museoalaa Euroopan neuvostossa. Nemo toimii Euroopan neuvostossa museoiden edunvalvojana ja pitää esillä niiden merkitystä kulttuuriperinnön vaalimisessa. Verkosto tiedottaa eteenpäin jäsenliitoilleen Euroopan neuvoston museoita koskevista toimista ja edistää tiedonvälitystä eurooppalaisten museoiden ja alan toimijoiden välillä. Verkoston vuosikokous on yleensä marraskuussa. Verkoston puheenjohtaja ja hallitus hoitavat sen käytännön asioista. Molemmat tahot valitaan vuosikokouksessa kahdeksi vuodeksi kerrallaan. == Lähteet == == Aiheesta muualla == *Nemon kotisivut Luokka:Museoalan järjestöt Luokka:Kansainväliset järjestöt
Jääkiekon I-divisioonan kausi 1998–1999

Kaudella 1998–99 I-divisioonassa pelasi 12 joukkuetta, joista kukin pelasi 48 ottelua. Runkosarjan voittaja oli Kärpät, mutta kauden päätteeksi SM-Liigaan nousi Pelicans. == Tilastoja == ===Pelaajatilastoja=== Pistepörssin voittaja: Martin Bergeron (46+31=77), Kärpät. Paras maalintekijä: Martin Bergeron (46), Kärpät. Paras +/− -tilasto: Karri Kivi (+54), Kärpät. Paras torjuntaprosentti: Markus Korhonen (93,71 %, 13 ottelussa), Hermes. Jäähypörssin voittaja: Martin Bergeron (Kärpät) ja Atte Saunamäki (TuTo), 112 jäähyminuuttia. == Runkosarja == == Nousukarsinta == === 1.kierros === Kärpät – TuTo Kärpät TuTo 3–4 ja. TuTo Kärpät 1–5 Kärpät TuTo 1–3 TuTo Kärpät 3–5 Kärpät TuTo 2–3 ja. TuTo jatkoon voitoin 2–3. Pelicans – Hermes Pelicans Hermes 5–0 Hermes Pelicans 0–4 Pelicans Hermes 2–1 ja. Pelicans jatkoon voitoin 3–0. Sport – Diskos Sport Diskos 2–3 Diskos Sport 2–3 Sport Diskos 5–1 Diskos Sport 2–6 Sport jatkoon voitoin 3–1. === 2. kierros === KalPa – TuTo KalPa TuTo 6–3 TuTo KalPa 0–3 KalPa TuTo 6–2 KalPa jatkoon voitoin 3–0. Pelicans – Sport Pelicans Sport 3–1 Sport Pelicans 0–3 Pelicans Sport 2–1 ja. Pelicans jatkoon voitoin 3–0. === 3. kierros === KalPa – Pelicans KalPa Pelicans 1–4 Pelicans KalPa 3–1 KalPa Pelicans 1–2 Pelicans nousi SM-liigaan voitoin 3–0. == Putoamiskarsinta == Ahmat – KooVee Ahmat KooVee 4–3 KooVee Ahmat 4–2 Ahmat KooVee 7–2 KooVee Ahmat 2–7 Ahmat säilytti I-divisioonapaikkansa voitoin 3–1. Jää-Kotkat – KooKoo Jää- Kotkat KooKoo 6–3 KooKoo Jää-Kotkat 5–1 Jää-Kotkat KooKoo 2–5 KooKoo Jää- Kotkat 3–5 Jää-Kotkat KooKoo 2–3 ja. KooKoo nousi I-divisioonaan voitoin 3–2. Jää-Kotkat säilytti sarjapaikkansa, koska KalPa teki konkurssin ja pelasi kaudella 1999–2000 II-divisioonassa. == Lähteet == * Luokka:Jääkiekkosarjojen kausi 1998–1999 98
Square Hammer

__NOTOC__ Square Hammer on Ghostin kappale ja single, joka julkaistiin 12. syyskuuta 2016 yhtyeen EP:ltä Popestar. Siitä julkaistiin 1000:n kappaleen rajoitettu 7” kuvavinyylipainos.Discogs: Ghost – Square Hammer Kappale ylsi Yhdysvalloissa Billboardin Hot Mainstream Rock Tracks -listan ykköseksi, ja se on listan historian ensimmäinen ruotsalaisen yhtyeen kärkisijoitus. Kappaleesta kuvattiin musiikkivideo. == Kappaleet == === A-puoli === # === B-puoli === # * == Lähteet == == Aiheesta muualla == * * Luokka:Ghostin kappaleet Luokka:Vuoden 2016 kappaleet
Predappio

Predappio on kunta Italiassa Forlì-Cesenan maakunnassa Emilia-Romagnan alueella. Se sijaitsee Apenniinien vuoristossa. Predappio on Benito Mussolinin synnyinkaupunki. ==Historia== Predappion keskusta sijaitsi vuoren rinteellä, ja sitä kohtasi tuhoisa maanvyöry vuosien 1923 ja 1924 vaihteessa. Benito Mussolini päätti rakennuttaa uuden monumentaalisen Predappion synnyinkotinsa lähettyville Doviaan pönkittääkseen fasistisia pyrkimyksiään. Sen suunnitteli arkkitehti Florestano Di Fausto. Uusi keskusta, Città del Duce, tunnetaan myös nimellä Predappio Nuova. Vanha vuorilla oleva keskusta tunnetaan nykyään nimellä Predappio Alta.Grandi storie di piccolo borghi ==Nähtävyyksiä== Castello di Predappio Alta on korkealla kalliolla oleva linna, jonka ympärillä on keskiaikainen Predappio Altan kylä. Se sijaitsee kolmen kilometrin päästä uudesta keskustasta. pienoiskuva|vasen|Mussolinin synnyinkoti Benito Mussolinin synnyinkoti on avoinna vierailijoille. Siellä on historiallisia näyttelyitä. Rocca delle Caminate on 1000-luvulta peräisin oleva linna. Se vaurioitui pahoin maanjäristyksessä vuonna 1870. Linna kunnostettiin 1920-luvulla, ja se annettiin Mussolinille kesäasunnoksi. ==Lähteet== ==Aiheesta muualla== Luokka:Forlì-Cesenan maakunnan kunnat
Unescon maailmanperintökohteet Uruguayssa

Unesco on nimennyt Uruguaysta kaksi kohdetta maailmanperintöluetteloon. Kohteet ovat merkittäviä kulttuuriperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Colonia del Sacramenton historiallinen kortteli Colonia, Uruguay Kulttuurikohde IV 16 1995 Portugalilaiset perustivat kaupungin Rio de la Platan varrelle vuonna 1680. Kaupungilla oli tärkeä strateginen merkitys espanjalaisten vaikutusvallan vastustamisessa. Fray Bentosin teollisuusmaisema alt=Lenggong Valley. Río Negro, Uruguay Kulttuurikohde II, IV 273,8 2015 Fray Bentos on historiallinen Uruguayjoen varrella sijaitseva teollisuuskaupunki. Kaupunkiin perustettiin vuonna 1859 tehdas lähelle preeriaa, josta saatiin lihaa. Kulttuurimaisemassa on nähtävillä koko tuotantoketju; lihan hankinta, jalostus, pakkaus ja lähetys myytäväksi Eurooppaan. ==Lähteet== *
Risto Rautava

Risto Rautava (s. 3. heinäkuuta 1954 Karhula) on suomalainen kuntapoliitikko. Hän on Helsingin kaupunginvaltuutettu ja HUS-yhtymän hallituksen puheenjohtaja. Rautava kirjoitti ylioppilaaksi karhulalaisessa Vesivallin lukiossa 1975. Hän valmistui upseeriksi Kadettikoulusta 1979 ja siirtyi reserviin komentajana palveltuaan Puolustusvoimissa vuosina 1976–2006. Rautava toimi Puolustusvoimien akavalaisten pääluottamusmiehenä yli 4 vuotta ja Upseeriliiton varapuheenjohtajana vuosina 1998–2001. Vuodesta 2006 lähtien Rautava on työskennellyyt liikkeenjohdon asiantuntijana omassa yrityksessään. Rautava aloitti Helsingin kaupunginvaltuutettuna vuonna 2001 ja sittemmin kokoomuslaisena. Rautava oli Helsingin kaupunginhallituksen jäsen 2005–2008 ja puheenjohtajana 2009–2013. HSL:n hallituksen puheenjohtajana hän toimi 2013–2021 ja Helsingin kaupunginsuunnittelulautakunnan puheenjohtajana 2013–2017. HUS-yhtymän hallituksen puheenjohtajana Rautava on ollut vuodesta 2021 alkaen. ==Lähteet== Luokka:Kansallisen Kokoomuksen poliitikot Luokka:Nykyiset Helsingin kaupunginvaltuutetut Luokka:Suomalaiset upseerit Luokka:Vuonna 1954 syntyneet Luokka:Elävät henkilöt
Luis Subercaseaux

Luis Subercaseaux (1882–1973) oli chileläinen urheilija ja diplomaatti. Hänen väitetään olleen ensimmäinen Latinalaisen Amerikan urheilija olympialaisissa, vuoden 1896 kesäolympialaisissa. Chilen olympiakomitean mukaan hän osallistui Ateenan olympialaisissa 100, 400 ja 800 metrin kilpailuihin, mutta monet historioitsijat kiistävät tämän väitteen. Heidän mukaansa Subercaseaux ei osallistunut, vaikka hänet oli kirjattu näihin tapahtumiin. Vuoden 1896 kesäolympialaisten aikaan Subercaseaux oli 14-vuotias ja hän asui Ranskan Baskimaalla opiskelemassa. Myöhemmällä iällään hän toimi Chilen suurlähettiläänä Perussa, Espanjassa ja Vatikaanissa. Hän oli myös yksi santiagolaisen Santiago Morning -jalkapalloseuran perustajista. ==Lähteet== Luokka:Chileläiset yleisurheilijat Luokka:Vuonna 1882 syntyneet Luokka:Vuonna 1973 kuolleet
Specialized Bicycle Components

Specialized Bicycle Components, Inc., yleisesti Specialized, on yhdysvaltalainen polkupyörävalmistaja. Yrityksen perusti Mike Sinyard vuonna 1974 ja sen pääkonttori sijaitsee Morgan Hillissä Kaliforniassa. Specialized sponsoroi Boels-Dolmans, Bora-Hansgrohe ja Quick-Step Floors -ammattilaispyörätalleja kaudella 2017. ==Lähteet== == Aiheesta muualla == * Yrityksen verkkosivusto Luokka:Yhdysvaltalaiset polkupyörävalmistajat
Action SuperCross

Action SuperCross on Balázs Rózsan kehittämä sivulta päin kuvattu ajopeli, jonka ensimmäinen versio julkaistiin sharewarena vuonna 1997. Pelin ideana on ajaa moottoripyörällä erilaisia ratoja keräten omenia ja osua lopuksi kukkaan. Pelin haasteena ei niinkään ole ratojen läpäisyn vaikeus, vaan se kuinka nopeasti niistä suoriutuu. Peli esiteltiin kuukauden shareware-pelinä Mikrobitissä.Moposite – Action SuperCross Mikrobitti 10/1997, sivu 83 Pelin seuraaja on hyvin samantapainen Elasto Mania. == Pelaaminen == Peliä ohjataan nuolinäppäimiä ja välilyöntiä käyttäen. Ylös/alas-näppäimet ovat kaasu ja jarru. Vasen/oikea-näppäimistä kuljettaja ”heilauttaa” itseään, mikä saa moottoripyörän kääntymään myötä- tai vastapäivään. Välilyönnistä vaihdetaan kulkusuuntaa. Pelialue ei mahdu näytölle kertaalleen, mutta navigoimista helpottamassa on pieni kartta, josta näkee isomman alueen pelaajan ympäriltä. == Lähteet == == Aiheesta muualla == * Across- ja Elasto Mania -fanisivusto Moposite.com Luokka:Vuoden 1997 videopelit Luokka:Ajopelit Luokka:Indie- videopelit Luokka:MS-DOS-pelit Luokka:Windows-pelit
Bunce (saari)

Buncen saari (, kirjoitettu myös Bence Island) on pieni, nykyään asumaton saari Sierra Leonen Freetownin luonnonsataman alueella Sierra Leone -joella, noin 25 kilometriä pääkaupunki Freetownista itäkoilliseen. Se toimi aikoinaan merkittävänä väliseisakkeena länsiafrikkalaisen orjakaupan kuljetuksissa. Buncen saari perustettiin orjakaupan kauppa-asemaksi vuonna 1670. Se oli yksi yli kuudestakymmenestä länsiafrikkalaisen orjakaupan kauppapaikasta. Vuosina 1670–1728 kaksi yhtiötä - Gambia Adventurers ja Royal African Company of England - hoitivat kauppa-asemaa toistensa perään. Vuosina 1744–1807 lontoolaisten yritysten yhteenliittymä hallitsi saarta ja sen kautta kulkenutta kauppaa. Brittiläiset orjakauppiaat kuljettivat kymmeniä tuhansia afrikkalaisia orjia Buncen saarelta Amerikkaan. Muut eurooppalaiset hyökkäsivät useita kertoja brittien kauppalinnoitusta vastaan. Orjakauppa lopetettiin vuonna 1808, mutta vasta 1840 Buncen saaren linnoitus hylättin lopullisesti. Saari julistettiin kansalliseksi muistomerkiksi vuonna 1948. Vuonna 2010 Bunce Island Coalition -yhteenliittymä ilmoitti tukevansa tuolloin jo pahasti rapistuneen saaren kohteiden kunnostusta ja entisöintiä viidellä miljoonalla dollarilla. Kunnostustyöt käynnistyivätkin nopeasti. Saari nimettiin vuonna 2012 Sierra Leonen aielistaan mahdolliseksi tulevaksi maailmanperintökohteeksi. Bunce Island north-west.JPG|Piirros Buncen saaresta (vuodelta 1726). Bunce Island map.JPG|Kartta Buncen saaresta (1726). ==Lähteet== ==Aiheesta muualla== * Prof. Joseph Opala: Bunce Island (bunceisland3d.org) * Luokka:Afrikan saaret Luokka:Orjakauppa Luokka:Sierra Leonen historia Luokka:Sierra Leonen saaret
Mi corazón es tuyo

Mi corazón es tuyo on televisioyhtiö Televisa:n esittämä meksikolainen TV- sarja. Sen päärooleissa ovat Silvia Navarro, Jorge Salinas ja Mayríin Villanueva. == Aiheesta muualla == * Viralliset kotisivut Luokka:Meksikolaiset draamasarjat Luokka:Televisan telenovelat Luokka:2010-luvun televisiosarjat Luokka:Komediasarjat
William E. Miller

William Edward Miller (22. maaliskuuta 1914 Lockport, New York – 24. kesäkuuta 1983 Buffalo, New York) oli yhdysvaltalainen republikaanipoliitikko New Yorkista. Hänet muistetaan erityisesti vuoden 1964 presidentinvaalien varapresidenttiehdokkuudestaan republikaanien Barry Goldwaterin riveissä.https://www.nytimes.com/1983/06/25/obituaries/ex-rep-william- miller-69-dies-goldwater-s-1964-running-mate.html Hän oli ainoa katolinen varapresidenttiehdokas ennen Paul Ryania. == Lähteet == Luokka:Vuonna 1914 syntyneet Luokka:Vuonna 1983 kuolleet Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet
Tegra

Tegra on Nvidian järjestelmäpiiri, joka yhdistää ARM suorittimen ja Nvidian grafiikkasuorittimen. == Historia == Tegra-sarjan suorittimet julkaistiin ensi kertaa vuonna 2008. == Tegra APX == * Tegra APX 2500 * Tegra APX 2600 == Tegra 6xx == * Tegra 600 * Tegra 650 == Tegra 2 == * Cortex-A9 CPU == Tegra 3 == * Cortex-A9 CPU == Tegra 4 == Käytössä SHIELD Portable käsikonsolissa. * Cortex-A15 CPU == Tegra K1 == * Cortex-A15 CPU * Kepler grafiikkasuoritin == Tegra X1 == Käytössä SHIELD Android TV sekä Nintendo Switch pelikonsoleissa. * Cortex-A57 CPU * Maxwell grafiikkasuoritin == Tegra X2 == * ARM 64-bit CPU * Pascal grafiikkasuoritin == Lähteet == Luokka:ARM-suorittimet Luokka:Nvidia Luokka:Järjestelmäpiirit
Helena Escholin

Helena Escholin (29. syyskuuta 1713, Uskela – 9. helmikuuta 1783, Turku) oli Turun tuomiokirkon öylätintekijä ja taloudenhoitajan vaimo. == Toiminta == Helena Escholin oli Turun tuomiokirkon taloudenhoitaja David Deutschin (1705–1772) vaimo. Mies oli siirtynyt virkaan Turun tuomiokapitulin notaarin toimesta heidän oltuaan naimisissa 5 vuotta. Escholin sai tuloja omalla työllään kirkonisännän virkaan liittyvällä sivutyöllä. Hän paistoi kirkon ehtoollisleivät, pesi sen liinavaatteet, puhdisti kynttilänjalat ja muut valaisimet ja valmisti valkaistuja kynttilänsydämiä ja kynttilöitä 24 vuoden ajan. Hänen edeltäjänsä tehtävässä oli ollut Suomen ensimmäisenä naismaalarina tunnettu muotokuvamaalari Margareta Capsia, joka oli hänen miehensä edeltäjän leski. Escholin koulutti tyttärensä Helena Deutschin työnsä jatkajaksi, ja yhdessä he huolehtivat työstä yli puoli vuosisataa. Kaikki 1700-luvulta tunnetut turkulaiset öylätintekijät olivat Turun tuomiokirkon taloudenhoitajien vaimoja, leskiä tai tyttäriä. == Perhesuhteet == Helena Escholin syntyi pappisperheeseen nykyisessa Salossa sijainneessa Uskelan kirkkopitäjässä. Hänen vanhempansa olivat Uskelan kirkkoherra Gabriel Escholin ja Barbro Alftan. Hän avioitui vuonna 1743 Turun tuomiokapitulin notaarin David Deutschin (1705–1772) kanssa. Hänen viisi tytärtään kuoli lapsina. Eloonjääneistä Anna Barbara Monselius (1746–1820) avioitui pastori Jonas Monseliuksen kanssa. Helena Deutsch (1748–1830) seurasi äitiään tehtävässä ja pysyi naimattomana koko elämänsä veljensä David Deutschin (1752–1799), Turun raadin notaarin tavoin. == Lähteet == * * * Kirsi Vainio Korhonen: suomen herttuattaren arvoitus. Suomalaisia naiskohtaloita 1700-luvulta. Edita Publishing Oy, Helsinki, 2009 Luokka:Vuonna 1783 kuolleet Luokka:Vuonna 1713 syntyneet Luokka:Turun tuomiokirkko Luokka:Suomalaiset henkilöt
Mali (grafiikkasuoritin)

Mali on Armin (ent. ARM Holdings) grafiikkasuoritinsarja (GPU). Mallisarjat on suunnattu eri tavoin optimoituina: suorituskyvylle, käytetyn mikropiirin pinta-alalle tai virrankäytölle. Uudemmissa malleissa on tukea mm. OpenGL ES 3.1- ja Vulkan-ohjelmointirajapinnoille. Suoritinta on käytössä mm. Samsung Exynos -sarjassa. ==Ajurituki== Näytönohjainten ajuri perustuvat suljetun koodin binäärisiin objekteihin (ns. blobs), jotka ladataan näytönohjaimelle. Vanhemmille Utgard-sarjan GPU:ille (Mali 400, Mali 450) on olemassa avoimen lähdekoodin Lima-laiteajuri Linuxille. Tätä käytetään vanhemmissa 32-bittiseen ARM-suorittimeen perustuvissa Allwinner A20, H3, H5 -järjestelmäpiireissä (esim. Orange Pi PC). Myöhemmin julkaistiin Midgard-sarjan laitteille (Mali-T6xx, Mali-T7xx) Panfrost-niminen ajuri, jolla 64-bittiseen ARMiin perustuville Allwinner H6, Rockchip RK3288/R3399, Amlogic S912 -Järjestelmäpiireille on saatu toimiva grafiikka-ajuri. Maaliskuussa 2024 julkaistiin Panthor-ajuri, joka tukee kolmannen sukupolven Arm Valhall (Arm Mali-G310, Mali-G510, Mali-G610, Mali-G710) grafiikkakiihdyttimiä, esimerkiksi Rockchip RK3588 -järjestelmäpiiriä. == Mali-mallit == === Korkean suorituskyvyn sarja === * Mali-G71 * Mali-T860 & T880 * Mali-T760 * Mali-T628 * Mali-T624 === Pienen pinta-alan sarja === * Mali-G51 * Mali-T820 & T830 * Mali-T720 * Mali-T622 === Vähävirtaisten sarja === * Mali-470 * Mali-450 * Mali-400 == Lähteet == == Aiheesta muualla == * Viralliset sivut Luokka:Grafiikkasuorittimet
Marina South Pierin metroasema

Marina South Pier on Singaporen Mass Rapid Transit -metrojärjestelmän asema lähellä Marina Bayn risteilysatamaa Singaporen keskusta-alueella. Se avattiin 23. marraskuuta 2014. Se on North South Linen toinen pääteasema. Asema on yhteydessä Marina South Pierin satamaan. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North South Line NS1 Jurong East 6:10 6:38 23:48 NS7 Kranji – – 0:04 == Aiheesta muualla == * Marina South Pierin metroasema Singaporen liikennelaitoksen sivuilla Luokka:Mass Rapid Transitin asemat
Castell y Bere

Castell y Bere on Walesissa sijaitseva linnanraunio. Linnan rakennutti Llywelyn ap Iorwerth vuonna 1221. Llywelynin kuoltua hänen seuraajansa jatkoivat linnan rakentamista. Linna joutui Edvard I:n haltuun vuonna 1283. Englantilaiset hylkäsivät linnan vuosisadan lopun jälkeen ja se unohdettiin, kunnes vuonna 1851 kaivauksissa löydettiin roomalaisaikaisia saviastioita ja kolikoita. == Arkkitehtuuri == Castell y Bere noudattelee muiden walesilaisten linnojen tapaan luonnon muotoja. Linna on rakennettu kivikkoisen mäen päälle jonne ei kesäisin näe kunnolla kun puissa on lehdet. Itäpuolen sisäänkäynti on jyrkässä rinteessä. Rinteen alapuolella on oja, jonka yli on aikoinaan päässyt porttitornien välissä ollutta laskusiltaa pitkin. Vastaavaa harvinaista ratkaisua ei löydy mistään muusta Walesin linnasta. Edes englantilaisilla ei ollut siihen aikaan teknisesti yhtä kehittyneitä ratkaisuja. Raunioon kuuluu kaksi D:n muotoista tornia, joista eteläisempi on erillään muusta linnasta ja siten heikompi puolustuksen kannalta. Kun Llewelyn ap Gruffudd kuoli 1282, hänen veljensä Dafydd sai Castell y Beren haltuunsa. Dafydd muutti kuitenkin pohjoisempaan Dolbadarnin linnaan. Seuraavana vuonna Edward I valloitti Castell y Beren helposti kun waleslaiselle komentajalle oli maksettu 80 puntaaa, joka oli tuolloin suuri summa. Edvard määräsi linnan vahvistettavaksi mutta vuonna 1294 Madog ap Llewelyn poltti sen ja englantilaiset hylkäsivät linnan. Linnan länsipäästä on löytynyt todisteita siitä että siellä on ollut asutusta, mutta ei tiedetä ovatko asukkaat olleet walesilaisia vai englantilaisia. == Kuvia == Tiedosto:Castell y Bere and Bird's Rock.jpg Tiedosto:Castell y Bere, southwest tower.jpg Tiedosto:Castell y Bere - geograph.org.uk - 494310.jpg Tiedosto:Castell-y-Bere - geograph.org.uk - 2839.jpg Tiedosto:Castell y Bere 2.jpg Tiedosto:Castell y Bere looking east - geograph.org.uk - 1730490.jpg Tiedosto:Castle y Bare Llanfihangel y Pennant - panoramio (4).jpg Tiedosto:Castle y Bare - panoramio.jpg Tiedosto:Castle y Bare Llanfihangel y Pennant - panoramio (5).jpg Tiedosto:Castell y Bere from north east.jpg Tiedosto:Castell y Bere site from the valley floor - geograph.org.uk - 1730524.jpg == Lähteet == === Viitteet === == Aiheesta muualla == * Lise Hull and the Castles of Wales Website: Castell y Bere *Castles, Forts and Battles: Castell-y-Bere Luokka:Gwyneddin linnat
Kaarroke

Kaarroke eli koketti on joihinkin vaatteisiin kuuluva, tukevuutta antava hartiakappale, johon usein laskostettu tai poimutettu etuosa (miehusta) ja selkäkappale kiinnitetään. Kaarroke on tavallisesti kaksinkertainen ja sitä käytetään paidoissa, puseroissa, takeissa ja mekoissa. Sitä käytetään sekä miesten että naisten vaatteissa. Kaarrokkeeksi nimitetään myös hameen vyötärössä olevaa leveähköä, asua tukevoittavaa kaksinkertaista kangaskaistaa, johon poimutus tai laskostus kiinnitetään. Sana koketti, joka tarkoittaa myös keimailevaa naista, on peräisin ranskan kielen sanasta coquet ja se puolestaan juontuu ranskan sanasta coq, ’kukko’. ==Kaarrokeneule== Neuleissa kaarroke tarkoittaa saumattomana pyöröneuleena toteutetun puseron yläosaa, joka kapeutuu ylhäältä kaula-aukkoa kohti raglan- tai säteittäisinä kavennuksina tai näiden yhdistelmänä. Kaarroke voidaan neuloa yksivärisenä, mutta usein kaarrokeneuleella tarkoitetaan pääntien muodon mukaan kaartuvaa yhtenäistä kirjoneulekuviota miehustassa ja hartioilla. Monet perinteiset islantilaiset (ks. lopapeysa) ja norjalaiset villapaidat ovat tällaisia kaarrokeneuleita. ==Lähteet== ==Kirjallisuutta== Makkonen, Katja: Kaarrokeneuleita kettujen saaresta. Otava 2022. ISBN 9789511457619. Luokka:Ompelu Luokka:Neulonta
ACC-syntaasi

ACC-syntaasi eli 1-aminosyklopropaani-1-karboksylaattisyntaasi on entsyymi, joka katalysoi 1-aminosyklopropaani-1-karboksyylihapon muodostumista S-adenosyylimetioniinista. Lisäksi reaktiossa muodostuu metyylitioadenosiinia. ACC-syntaasi on kasveille ainutlaatuinen entsyymi ja osallistuu muun muassa hedelmiä kypsyttävän eteenin biosynteesiin kasveissa. ACC-syntaasin EC-numero on EC 4.4.1.14. ==Toiminta== Rakenteeltaan ACC-syntaasi on monomeeri tai dimeeri. Dimeeri koostuu kooltaan isommasta ja pienemmästä alayksiköstä. Dimeerin molekyylimassa on tyypillisesti noin 100 kDa. Entsyymi tarvitsee koentsyymikseen pyridoksaalifosfaatin, joka dimeerien tapauksessa sitoutuu alayksiköiden väliin muodostuvaan rakoon. Entsyymin katalysoiman reaktion mekanismin ensimmäisessä vaiheessa muodostuu ACC-syntaasin aktiivisen kohdan lysiiniaminohapon ja pyridoksaalifosfaatin välille aldimiini eli niin kutsuttu Schiffin emäs. Seuraavassa vaiheessa S-adenosyylimetioniini korvaa lysiinin ja aldimiini muodostuu sen ja pyridoksaalifosfaatin välille. Seuraavassa vaiheessa lysiiniaminohappo deprotonoi muodostuneen välivaiheen ja muodostuu uusi kinoidirakenteinen välivaihe. Tästä välivaiheesa eliminoituu metyylitioadenosiinia ja muodostuu 1-aminosyklopropaani-1-karboksyylihapon ja pyridoksaalifosfaatin välinen aldimiini, josta 1-aminosyklopropaani-1-karboksyylihappo irtoaa, kun entsyymin lysiiniaminohappo korvaa sen. Entsyymin aktiivisessa kohdassa on myös tyrosiiniaminohappo, joka voi osallistua reaktioon stabiloimalla tiometyyliadenosiinin eliminoitumisen jälkeisiä välivaiheita. : : : : ===ACC- syntaasin inhibiittorit=== ACC-syntaasin inhibiittoreita voidaan käyttää parantamaan muun muassa leikkokukkien kestoa, pidentämään sadonkorjuukauden pituutta omenaviljelmillä ja parantamaan herkkien hedelmien kuljetuksenkestoa. Entsyymin inhibiittoreihin kuuluvat muun muassa 1-aminosyklopropaani-1-karboksyylihapon rakenteelliset analogit kuten vinyyliglysiini ja aviglysiini, jotka muodostavat stabiilin aldimiinin pyridoksaalifosfaatin kanssa ja inaktivoivat siten entsyymin sen. Tämän lisäksi entsyymiä inhiboi myös sinefungiini. Kaupallisesti tärkein ACC- syntaasin inhibiittori on aviglysiini.Horace G. Cutler & Stephen J. Cutler: Growth Regulators, Plant, Kirk-Othmer Encyclopedia of Chemical Technology, John Wiley & Sons, New York, 2004. Viitattu 25.1.2017Wilhelm Rademacher & Lutz Brahm: Plant Growth Regulators, Ullmann's Encyclopedia of Industrial Chemistry, John Wiley & Sons, New York, 2010. Viitattu 25.1.2017 ==Lähteet== Luokka:Lyaasit
Hyundai H350

Hyundai H350 on Hyundain vuodesta 2014 lähtien valmistama isokokoinen pakettiautomalli. Se on suunniteltu erityisesti Euroopan markkinoita varten, jossa sen tärkeimmät kilpailijat ovat Mercedes-Benz Sprinter ja Ford Transit. Pakettiauton lisäksi H350:stä on saatavana myös 14-paikkainen pikkubussiversio. Kotimaassaan Etelä-Koreassa mallia myydään nimellä Hyundai Solati. Suomeen autoa ei tuoda. H350:ssä on moottorina 2,5-litrainen turbodiesel, jonka saa joko 150- tai 170-hevosvoimaisena versiona. == Lähteet == == Aiheesta muualla == H350 Luokka:Pakettiautot Luokka:2010-luvun autot Luokka:2020-luvun autot
Siivet (sarjakuvalehti)

Siivet (alaotsikko: Ilmasodan kuvasarjalehti, ) oli Suomessa vuosina 1962–1984 julkaistu, kerran kuukaudessa ilmestynyt sarjakuvalehti. Sitä kustansi vuosina 1962-1972 Saariston kirjapaino, vuonna 1971 Eeva, vuosina 1971-1976 Williams ja vuosina 1976-1984 Semic. ==Lähteet== Luokka:Ilmestymästä lakanneet suomalaiset sarjakuvalehdet Luokka:Brittiläinen sarjakuva
Hahle

Hahle on keittiö- ja kalustealalla toimiva suomalainen perheyritys. Vuonna 2016 Hahle Group -konsernin liikevaihto oli 36,7 miljoonaa euroa ja henkilöstömäärä noin 200. ==Historiaa== Veijo Hahle (1928–1989) opiskeli viulunsoittoa Sibelius-Akatemiassa ja kaiverrusta Ateneumissa, mutta teki kuitenkin uransa liikemiehenä. Vuonna 1964 hän perusti Hahle Ky:n, sittemmin Oy:n, josta tuli Suomen suurimpiin kuuluva huonekaluhelojen maahantuoja. Vuonna 1969 Hahle sai suuren itävaltalaisen kalustehelavalmistaja Blumin edustuksen. Vuonna 1983 Hahle myytiin Sven Grahnin perustamalle rakennushelavalmistaja Primolle. Vuonna 1988 Primo ja sen mukana Hahle myytiin lukkovalmistaja Wärtsilä Securitylle eli Abloylle. Vuonna 1991 Hahleen osti sen toimiva johto, Jukka Pitkänen ja kaksi muuta johtajaa nimeltään Pessi ja Tanninen. Vuonna 2011 Pitkänen jäi eläkkeelle ja myi osuutensa Hahleesta. Vuonna 1995 Hahleen kylkeen ostettiin polvijärveläinen työtasoja valmistava Ecolam ja vuonna 1999 kangasniemeläinen ovivalmistaja Josadoor Oy. Vuonna 2012 ostettiin kylpyhuonekalusteita ja keittiöaltaita valmistava ja maahantuova Otsoson Oy. Baltian markkinoilla Hahle-ryhmää edustaa Hahle Eesti Oü. Vuonna 2015 ryhmään liittyi muuramelainen valaisinvalmistaja M-Light Oy. == Lähteet == == Aiheesta muualla == *Hahle *Otsoson *Kabinetti-liukuovet Luokka:Suomalaiset rakennustuotevalmistajat Luokka:Suomalaiset perheyritykset Luokka:Rakentamisen tuotemerkit Luokka:Sisustusalan tuotemerkit
Taitoluistelun Euroopan-mestaruuskilpailut 2017

Vuoden 2017 taitoluistelun Euroopan-mestaruuskilpailut järjestettiin Ostravassa, Tšekissä 25.–29. tammikuuta 2017. Kilpailujen ohjelmaan kuuluivat miesten ja naisten yksinluistelu, pariluistelu ja jäätanssi. Kilpailupaikkana toimii Ostravar Aréna, jonka yleisökapasiteetti on noin 10 000. ==Ohjelma== Ohjelmahttp://ostrava2017.eu/en/vstupenky/ Päivä Päivämäärä Aika (UTC+1) Laji Keskiviikko 25. tammikuuta 11:00 – 16:15 Naiset, lyhytohjelma Keskiviikko 25. tammikuuta 18:45 – 22:00 Parit, lyhytohjelma Torstai 26. tammikuuta 12:00 – 16:30 Jäätanssi, lyhyttanssi Torstai 26. tammikuuta 19:00 – 22:00 Parit, vapaaohjelma Perjantai 27. tammikuuta 11:15 – 16:30 Miehet, lyhytohjelma Perjantai 27. tammikuuta 18:00 – 22:00 Naiset, vapaaohjelma Lauantai 28. tammikuuta 13:30 – 17:00 Jäätanssi, vapaatanssi Lauantai 28. tammikuuta 17:50 – 22:00 Miehet, vapaaohjelma Sunnuntai 28. tammikuuta 14:30 – 17:00 G Gaala ==Suomen joukkue== *Viveca Lindfors, Emmi Peltonen *Valtter Virtanen *Cecilia Törn ja Jussiville Partanen (jäätanssi). ==Lähteet== ==Aiheesta muualla== * Kisojen viralliset sivut * 2017 European Championships at the International Skating Union 2017 Luokka:Vuoden 2017 urheilu Luokka:Tšekin urheilutapahtumat Luokka:Ostravan urheilu
Sveitsi kesäolympialaisissa 1896

Sveitsi osallistui ensimmäisiin nykyaikaisiin olympialaisiin Ateenassa vuonna 1896 kolmen urheilijan joukkueella. Maa saavutti kisoissa kolme mitalia, joista yksi oli hopeinen (näissä olympialaisissa jaettiin voittajalle hopeinen mitali ja toiselle pronssinen) ja loput kaksi pronssisia. == Joukkue == === Ammunta === *Albert Baumann === Voimistelu === *Louis Zutter *Charles Champaud == Lähteet == Luokka:Sveitsi olympialaisissa Luokka:Valtiot kesäolympialaisissa 1896
Taitoluistelun maailmanmestaruuskilpailut 2017

Taitoluistelun maailmanmestaruuskilpailut 2017 käytiin Helsingissä Hartwall Arenalla 29. maaliskuuta – 2. huhtikuuta 2017. Helsinki on isännöinyt kilpailuja kaksi kertaa aikaisemmin, vuosina 1983 ja 1999. Kilpailujen ohjelmaan kuului miesten ja naisten yksinluistelu, pariluistelu ja jäätanssi. Tulosten perusteella määritettiin maapaikat seuraavan vuoden kisoihin sekä vuoden 2018 olympialaisiin. == Suomen joukkue == Suomen oli mahdollista nimetä osallistuja kuhunkin neljään sarjaan ensimmäistä kertaa kisojen historiassa. Tämä mahdollistui, kun luistelijat kaikissa lajeissa ja kummassakin ohjelmassa saavuttivat vaadittavat pisterajat. == Ohjelma == Keskiviikko 29.3. * 10.40–16.30 Naiset, lyhytohjelma * 17.15–17.45 Avajaisnäytös * 18.10–23.00 Pariluistelu, lyhytohjelma Torstai 30.3. * 12.30–17.40 Miehet, lyhytohjelma * 18.55–22.00 Pariluistelu, vapaaohjelma Perjantai 31.3. * 11.00–16.00 Jäätanssi, lyhyttanssi * 18.00–22.00 Naiset, vapaaohjelma Lauantai 1.4. * 10.50–15.00 Miehet, vapaaohjelma * 16.35–20.00 Jäätanssi, vapaatanssi Sunnuntai 2.4. * 14.00–16.30 Loppunäytös == Lähteet == == Aiheesta muualla == 2017 Luokka:Vuoden 2017 urheilu Luokka:Helsingin urheilutapahtumat Maailmanmestaruuskilpailut 2017
Algeria kesäolympialaisissa 2000

Algeria osallistui Sydneyn kesäolympialaisiin vuonna 2000 47 urheilijan joukkueella. Maan urheilijat osallistuivat kymmeneen eri lajiin, ja saavuttivat viisi mitalia: yhden kullan, yhden hopean ja kolme pronssia. Kaikki mitalit tulivat yleisurheilusta ja nyrkkeilystä. Maan lipunkantajana avajaisissa toimi kisoista pronssin voittanut juoksija Djabir Saïd-Guerni. == Mitalistit == === Kultaa === *Nouria Mérah-Benida - Naisten 1 500 metrin juoksu === Hopeaa === *Ali-Saïdi Sief - Miesten 5 000 metrin juoksu === Pronssia === *Abderrahmane Hammad - Miesten korkeushyppy *Djabir Saïd-Guerni - Naisten 800 metrin juoksu *Mohamed Allalou - Miesten nyrkkeilyn kevyt välisarja == Lähteet == Kesäolympialaisissa 2000 Luokka:Valtiot kesäolympialaisissa 2000
Bolivia kesäolympialaisissa 2000

Bolivia osallistui Sydneyn kesäolympialaisiin 2000 viiden urheilijan joukkueella. Maan urheilijat osallistuivat uintiin, tennikseen ja yleisurheiluun. Maan lipunkantajana avajaisissa toimi maratoonari Marco Condori. Bolivia ei saavuttanut kisoista mitalia. == Joukkue == === Uinti === *Maurencio Prudencio - Miesten 100 metrin selkäuinti *Katerine Moreno - Naisten 100 metrin rintauinti === Tennis === *Diego Camacho - Miesten kaksinpeli === Yleisurheilu === *Marco Condori - Miesten maraton *Geovanna Irusta - Naisten 20 kilometrin kävely == Lähteet == Kesäolympialaisissa 2000 Luokka:Valtiot kesäolympialaisissa 2000
Farindola

Farindola on kunta Italiassa Abruzzon hallintoalueella olevassa Pescaran maakunnassa. Se sijaitsee maan keskiosassa Gran Sasson ja Monti della Lagan kansallispuistossa. Kunnan alueella Rigopianon kylässä tapahtui 18. tammikuuta 2017 tuhoisa lumivyöry, joka peitti alleen paikallisen vuoristohotellin Gran Sasso -vuoren itärinteellä. Onnettomuus vaati ainakin 15 kuolonuhria. == Lähteet == ==Aiheesta muualla== Luokka:Pescaran maakunnan kunnat
Nothing More

__NOTOC__ Nothing More on Disco Ensemblen kappale ja toinen single yhtyeen tulevalta kuudennelta studioalbumilta Afterlife, joka julkaistiin 20. tammikuuta 2017. Viikolla 3/2017 kappale ylsi Yle X:n ”Viikon parhaat biisit” -listalle. == Lähteet == Luokka:Vuoden 2017 kappaleet Luokka:Disco Ensemblen kappaleet
Kolumbia kesäolympialaisissa 2000

Kolumbia osallistui Sydneyn kesäolympialaisiin 2000 44 urheilijan joukkueella. Maan urheilijat osallistuivat 13 eri lajiin. Maan lipunkantajana avajaisissa toimi painonnostaja María Isabel Urrutia. Hän saavutti myös Kolumbian ainoan mitalin kisoissa voittaessaan kultaa naisten painonnoston raskaassa sarjassa. == Mitalistit == === Kultaa === *María Isabel Urrutia - Naisten painonnoston raskassarja == Lähteet == Kesäolympialaisissa 2000 Luokka:Valtiot kesäolympialaisissa 2000
Kromosomi 1

Kromosomi 1 on yksi ihmisen 23:sta kromosomiparista. Se on suurin ihmisen kromosomi - yli kolme kertaa suurempi kuin ihmisen pienin kromosomi 22.https://www.ncbi.nlm.nih.gov/books/NBK22266/ 1\. kromosomissa on yli 3000 geeniä ja se sisältää lähes 8% ihmisen geneettisestä aineistosta. 1\. Kromosomissa on yli 240 miljoonaa emäsparia, joista noin 90% on määritetty. 1\. kromosomiin on yhdistetty lähes 890 eri sairautta.https://www.news- medical.net/health/Diseases-Linked-to-Chromosome-1.aspx Chromosome1-G-bands.jpg|Kromosomi 1 nauhana Human male karyotpe high resolution - Chromosome 1 cropped.png|Kromosomi 1 parin kanssa == 1. Kromosomissa sijaitsevia geenejä == AHCTF1 joka koodaa ELYS proteiinia. AMP deaminase2, koodaa AMP deaminase2 entsyymiä.https://www.ncbi.nlm.nih.gov/gene?Db=gene&cmd;=ShowDetailView&TermToSearch;=271 ARID48, koodaa AT-rich proteiinia. AZIN2, koodaa Azl2 entsyymiä.https://www.ncbi.nlm.nih.gov/gene?Db=gene&Cmd;=ShowDetailView&TermToSearch;=113451 Clorf21, koodaa Clorf21 proteiinia. Clorf49, koodaa Clorf49 proteiinia. == Lähteet == == Aiheesta muualla == Luokka:kromosomit
Sunnanån ruukki

Sunnanån ruukki sijaitsi Kemiönsaarella Sunnanån kylässä Sunnanåjoen kahden kosken rannalla viisi kilometriä koilliseen Dragsfjärdin kirkosta. Ruukki oli toiminnassa vuosina 1853–1863.Museovirasto kulttuuriympäristön rekisteriportaali : Kemiönsaari, Sunnanån ruukki Ruukin perusti 1853 vesivoiman puutteesta kärsineen läheisen Björkbodan ruukin omistanut senaattori, maaherra Carl August Ramsay. Hänen kuolemansa jälkeen 1855 molemmat ruukit siirtyivät hänen pojalleen Anders Gustaf Ramsaylle. Sunnanån ruukkiin rakennettiin kivinen vasarapaja, ja vuonna 1859 ruukki rakennettiin kokonaan uudestaan tulipalon jälkeen. Ruukin toiminta päättyi kuitenkin 1860-luvun alun katovuosien ja raudan hinnan laskun johdettua ruukkeihin tehtyjen investointien vuoksi velkaantuneen Anders Gustaf Ramsayn vararikkoon vuonna 1863. Ramsay tuli myöhemmin tunnetuksi muistelmakirjailijana. Sunnanån ruukin rakennukset purettiin 1800-luvun lopulla, ja niistä saatua materiaalia käytettiin luultavasti ruukinpaikkaa vastapäätä sijaitsevan harmaakivisen navetan rakentamiseen. Skinnarvikintien länsipuolella joen rannalla on ruukin vasarapajan kivijalasta jäännöksiä, ja tien itäpuolella on jäljellä kahden suuren kivirakennuksen perustukset, joista yksi on harmaakivistä koottu, toinen taas muurattu kuonaharkoista. Niiden vieressä on jäljellä ruukkiin kuulunut punatiilinen rakennus. Sunnanån silta sijaitsee luultavasti entisen ruukinpadon paikalla, ja padon jäänteitä voi olla sillan kivijalassa jäljellä. == Lähteet == Luokka:Dragsfjärd Luokka:Kemiönsaaren rakennukset ja rakennelmat Luokka:Suomen ruukit
Unescon maailmanperintökohteet Surinamessa

Unesco on nimennyt Surinamesta kaksi kohdetta maailmanperintöluetteloon. Kohteet ovat merkittäviä kulttuuri- ja luonnonperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Paramaribon historiallinen keskikaupunki Paramaribon piiri, Suriname Kulttuurikohde II, IV 30 2002 Paramaribon vanha keskikaupunki on hollantilaisten siirtömaavallan alla 1600- ja 1700-luvuilla rakennettu, ja sen asemakaava on säilynyt alkuperäisenä. Keski-Surinamen luontoreservaatti Sipaliwini, Suriname Luontokohde IX, X 1 600 000 2000 Keski-Surinamen luontoreservaatti kattaa 1,6 miljoonaa hehtaaria trooppista sademetsää. Alueen koskemattomilla ekosysteemeillä on merkittävä suojeluarvo ja alue tarjoaa elinympäristön monille eläin- ja kasvilajeille. ==Lähteet== *
Jammu (täsmennyssivu)

Jammu tarkoittaa ainakin seuraavia: *Jammu, kaupunki Intiassa *Jammu, alue Intian Jammun ja Kashmirin osavaltiossa *Erkki Kanerva, kirjoitti myös nimimerkillä Jammu, suomalainen pakinoitsija. *Antti "Jammu" Siltavuori, suomalainen murhaaja ja seksuaalirikollinen.
Severaero

Severaero == Laivasto == Severaero käytti toimintansa aikana seuraavia kuutta lentokonetta. * 1 Jakovlev Jak-42 * 1 Jakovlev Jak-42D * 1 Tupolev Tu-134A * 1 Tupolev Tu-134AK * 1 Tupolev Tu-154B-2 * 1 Tupolev Tu-154M == Lähteet == Luokka:Entiset venäläiset lentoyhtiöt